Китаптарының икенсе һәм өсөнсөһөндә мөнәсәбәттәр тәғлимәт теорияһын һәм һандар тураһындағы тәғлимәтте тикшереп яҙа[1] 1092 йылда, солтан Мәлик шаһ менән уны ҡурсалаусы вәзир Низам әл-Мөлөк вафат булғас, уның Исфаханда йәшәү һәм эшләү осоро тамамлана. Аллаһыҙлыҡта ғәйепләнгән шағир сәлжүктәрҙең башҡалаһын ташлап китергә мәжбүр була. Хәйәм ғүмеренең һуңғы сәғәттәре тураһында уның кейәүе хәтирәләренә таянып яҙыусы Хәйәмдең йәш замандашы Бейхаҡ һүҙҙәренән ошолар билдәле: Бер заман Әбүғәлисинәнең Сәләмәтләнеү тураһында тигән китабын уҡып ултырған саҡта, хәйәм үҙенә әжәл килеп еткәнен һиҙеп ҡала (был ваҡытта ул һикһән йәште үткән була).